George Bush og Bill Clinton , tveir síðustu forsetar Bandaríkjanna , eru í sameiginlegu viðtali í TIME tímaritinu sem kom út í dag . Þar ræða þeir um forsetakosningar næsta árs , þar sem bróðir Bush , Jeb Bush , og eiginkona Clinton , Hillary Clinton , gætu att kappi . „ Ég held að mitt hlutverk verði að mestu að gefa ráð ef ég er beðinn um það , “ segir Clinton við TIME um stöðu hans í kosningabaráttu Hillary . „ Og ég reyni að bjóða ekki einu sinni ráð nema ég sé spurður . En hún hefur verið góð í því að spyrja mig af og til . “ Auglýsing Þá ræðir hann um stjórnmálaumhverfið í Bandaríkjunum og segir það verulega flókið . „ Fólki líkar ekki við neikvætt , sundrandi umhverfi en það verðlaunar slíkt samt reglulega í kosningum . “ Hægt sé að fá mikla athygli fjölmiðla en til þess þurfi frambjóðendur að rífa hvern annan í sig . „ Það setur enn meiri þrýsting á fólk , eins og þig [ við blaðamanninn ] að gera okkur öll að tvívíðum teiknimyndum . “ Bush segir í viðtalinu að hann geti ekki sagt til um það hver fari með sigur af hólmi . „ En ég get sagt þér hvað mun gerast . Það er almennt mynstur í þessu . “ Það verði krísur , það verði spurning um hver safni mestum fjármunum og margt fleira . „ Á endanum verður það manneskjan sem er best til þess fallin að leiða flokk sinn sem hlýtur útnefninguna . “ „ Hvaða máli skiptir það hvort röðin er Bush / Clinton / Bush / Obama / Clinton eða Bush / Clinton / Bush / Obama / Bush ? “ spurði George Bush eitt sinn um framboð bróður síns í kjölfar framboðs Clinton . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .